Tòni Bodrìe/Lerme 'd sangh
Artorn a la tàula

Lerme 'd sangh 

Lerme ’d sangh, pen ëd sangh 
dla Madòna, ’d Nosgnor a stisso da’l mistà. 
An Tèra santa a dagno... 
l’euli, na gran meisin-a, 
pas sël mar an tëmpesta; 
cros dëslibranta as fà an sla front andiavlaja. 
Fomse sa cros an front. Euli dl’ontura it salve, 
da la mòrt beusa o grama che l’infern a sbalansa. 
I l’oma dësmentiate, ò Mòrt, àngel vijor, 
Consiensa,10 tramò sot’ Assisi. 
Miraco ch’a sia vèra ch’an agrevo ij miraco, 
squasi coma la mòrt? 
Ma pa a san Fransesch, Farnsesch a l’avìa dit al soldan: 
«Un dij tò con mi a ’ndé ’nt ël feu; 
col-lì ch’as brusa pa a preuva ’l Dé vivent». 
Cost a l’é ’l teta-teto cristian. 
Miraco ch’a sia vèra ch’an agrevo ij miraco? 
A l’han findi proibite, pòvra, santa, 
Ildegarda, dla Gesia Bela Garda, 
’d fé ’d miraco ’ns toa tomba, 
për pa siolé ’l silensi bisodiant dël convent. 
A l’han ’cò falo a ti, luserna dla Cërtosa, 
beà Tòni LeCoq, fiorensa ’d nòs’ Piamont. 
Ma ij miraco Nosgnor a l’avìa comandaje. 
An Tèra santa a ’rfudo nòs’ sacrament 
batior ai Sarasin, ij mej, ch’a lo ciamo. 
Proibì. A n’i-é pro dla batiaja zanzià, 
San Disdé. Cola vera a ’nviscrìa 
la S.A.L.I.G.I.A. sanglanta dël Mahdi, l’anticrist. 

1) batiaja zanzià = An italian battesimo di desiderio

Leteratura piemontèisa
Poesìa
Tòni Bodrìe